alexandrainst/scandi-wiki huggingface dataset:
Hemn

Hemn er ei handling som går ut på å skade ein person eller ein spesifikk gruppe personar som reaksjon på ein skade denne personen eller gruppa har gjort, eller blir halde for å ha gjort, på hemnaren eller den gruppa hemnaren identifiserer seg med.

I prinsippet skil hemn seg frå straff, sjølv om det i mange høve er slik at det eine går opp i det andre. Medan straff  har som føremål å få skadevaldaren til å betra seg ved ikkje å gjere det same omatt, og dessutan skremme andre frå å gjere det same, er meininga med hemn å gjere skade på den opphavlege skadevaldaren på eit vis som vert rekna for gjere opp for den skaden han har gjort, og såleis etablere den opphavlege tilstanden av likevekt mellom dei to partane. Hemnen kan difor i mange høve råke andre enn sjølve skadevaldaren. Dette er til dømes vanleg i ættefeider, ettersom oppattrettinga av skaden på ætta kan krevje at ein person med høgare status enn skadevaldaren vert teke av dage for at hemnen kan verte fullbyrda fullt ut. Usemje om det hele er opp- og avgjort på rett vis kan difor gje grunnlag for stendig nye oppgjer mellom partane. Slik kan situasjonen kome heilt ut av kontroll for lange tider frametter, jamvel for generasjonar.

Hemn er eit element i mange kulturar ikring i verda, kjend frå gamal tid både frå Det gamle testamentet i Bibelen som «auga for auga og tann for tann», dei bloddryppande skildringane i dei norrøne sogene og i dei greske tragediane, og er framleis grunnleggjande for tankegang og framferd i mange samfunn, jamvel for tankegang og framferd for dei øvste styresmaktene i mange land.

Kjelder

Konflikt
Vald
Handling
SYRIZA

SYRIZA, gresk: ΣΥΡΙΖΑ, avstytting for Koalisjonen av det radikale venstre  (gresk: Συνασπισμός Ριζοσπαστικής Αριστεράς, Synaspismós Rizospastikís Aristerás), er eit politisk venstreorientert parti i Hellas. Partiet vart skipa som ein valallianse mellom ulike venstreparti i samband med valet til parlamentet i Hellas i 2004.  Ved dette valet fekk alliansen 3,3 prosent av røystene, og dette gav seks mandat.

Ved parlamentsvalet i Hellas i mai 2012 gjekk SYRIZA fram til 16,8 prosent av røysene, frå 4,6 prosent ved parlamentsvalet  i 2009. Av di ingen parti var i stand til å etablere ei fleirtalsregjering etter dette valet, vart det halde nyval allereie i juni 2012. Før dette valet sytte  SYRIZA for å registrere seg som eit politisk parti i staden for å stille til val som ein valallianse. Dette nye politiske partiet fekk då 26,9 prosent av røystene, som gav 71 mandat av til saman 300 i parlamentet.

Ved parlamentsvalet 25. januar 2015 fekk partiet 36,34 prosent av røystene og 149 mandatar i parlamentet, altså nesten halvparten av dei 300 plassane.

Bakgrunnsstoff
Internettsidene til det politiske partiet SYRIZA. 

Gresk politikk
Eyes av Tony Joe White

Eyes er det sjuande studioalbum av den amerikanske musikaren Tony Joe White, gjeve ut i 1976. Albumet kom ut tre år etter det siste albumet hans for Warner Brothers, Homemade Ice Cream i 1973. Musikken på albumet var ei kraftig stilendring for Tony Joe White og består utelukkande av discosongar. 

Albumet er aldri gjeve ut på CD. 

Det vart gjeve ut ein singel frå albumet, «Hold On To Your Hiney» med «Texas Woman» som B-side. Singelen vart berre gjeven ut i Canada og Europa.

Innhald

Medverkande
 Tony Joe White: vokal, gitar, munnspel, produsent
 Billy Wayne Herbert: bass
 James Govan: trommer
 Don Chandler: orgel og piano
 Plas Johnson: saksofon
 Rene Coopman: vibrafon
 Korvokalistar: Julie Tillman Waters, Maxine Willard Waters, Venetta Fields
 
 Ron Capone: Lydteknikar, miksing
 Pat Glasser: Miksing
 Tom Trefethen: Miksing

Kjelder
 Eyes på Discogs

Musikkalbum frå 1976
Tony Joe White-album
The Real Thang

The Real Thang er det åttande studioalbum av den amerikanske musikaren Tony Joe White, gjeve ut i 1980. Albumet kom ut fire år etter det førre albumet hans, Eyes i 1976, og som på det førre albumet bar musikken delvis preg av disco. 

Albumet inneheld nokre originale songar, i tillegg til «Polk Salad Annie» frå 1969 og «Even Trolls Love Rock And Roll» frå 1972. Songen «Swamp Rap» vart spelt inn på ny for det neste albumet hans, Dangerous i 1983. Tittelen på songen «Mamas Don't Let Your Cowboys Grow Up to Be Babies» er ein parodi på countrylåten «Mamas Don't Let Your Babies Grow Up to Be Cowboys». 

Albumet er aldri gjeve ut på CD.

Innhald

Kjelder
 The Real Thang på Discogs

Musikkalbum frå 1980
Tony Joe White-album
Dangerous av Tony Joe White

Dangerous er det niande studioalbumet til den amerikanske musikaren Tony Joe White, gjeve ut i 1983. Albumet består av softrock og discosongar.

Innhald

Medverkande
Musikarar
Tony Joe White: vokal, gitar, munnspel
Jeff Hale: trommer, peruksjon
Steve Cobb: bass
Alan Steinberger: klaverinstrument
Marvell Thomas: klaverinstrument
Shane Keister: klaverinstrument
Terry McMillan: perkusjon
Sam Levine: saksofon
Strykarar: The Nashville String Machine
Korvokal: The Cherry Sisters, Mark Gray (spor 4)

Andre
 Produsentar: Ron «Snake» Reynolds, Tony Joe White (spor 2 og 9)
 Lydteknikarar: "Fast Eddy" Hudson, Ward Archer jr., Niko Lyras, Payton Brown, Ron "Snake" Reynolds
 Mastra av Glenn Meadows
 Strykarar arrangert av Shane Keister. 
 Fotoregi: Virginia Team
 Foto: Beverly Parker

Kjelder
 Dangerous på Discogs

Musikkalbum frå 1983
Tony Joe White-album
Opphaldslengd

Opphaldslengd (LOS) er eit omgrep som blir brukt for å skildre varigskapen av ei hospitalisering. Opphaldslengda blir utrekna ved å trekke innleggingsdagen frå utskrivingsdagen. Personar som reiser same dagen har ei opphaldslengd på éin dag.

Analyse 
Ein vanleg statistikk for opphaldslengd er gjennomsnittleg opphaldslengd (ALOS). Dette gjennomsnittet blir rekna fram ved å dele heilskapen av opphaldsdagar med talet på pasientar i den same diagnose-relaterte gruppa. Ein variant av denne er å rekne opphaldslengda som den tida pasienten har undergått undersøking eller behandling.

Opphaldslengda har ofte mykje skeivskap, noko som er viktig å ta omsyn til når ein skal finne passande statistiske tilnæringar. Gjennomsnittleg opphaldslengd er nyttig med omsyn på kostnadar, men den kan slå dårleg ut på statistikkar for opphaldslengd; medianen kan vere føretrekt.

Den kan vere nyttig å finne ei føreseieleg opphaldslengd for pasienten, eller å lage ein modell som kan finne påverkande faktorar. Det finst ulike modellar som er laga for å spå opphaldslengd i ulike omstender. Til dette har ein pleidd å bruke regresjonsmodellar, men Markovkjeder har òg vore brukt. Innanfor regresjon har ein prøvd lineære, lognormale og logistiske tilnæringar, men mange av desse har fått kritikk frå andre forskarar. Carter og Potts kom i 2014 med eit framlegg om bruken av negativ binomisk regresjon.

Kjelder 
Denne artikkelen bygger på «Length of stay» frå ,  den 25. januar 2015.  
 

Medisinsk terminologi
Closer to the Truth av Tony Joe White

Closer to the Truth er eit studioalbum av den amerikanske musikaren Tony Joe White frå 1991. Dette var det første albumet til White sidan Dangerous i 1983. I mellomtida hadde han mellom anna brukt tida som låtskrivar, mest suksessrikt for Tina Turner.

Innhald

Medverkande

Bandmedlemmar
 Tony Joe White - gitarar, munnspel, Whomper, Swamp Box
 David Hood - bass
 Roger Hawkins - trommer
 Steve Nathan - klaverinstrument
 Spooner Oldham - Wurlitzer piano
 Harvey Thompson - blåseinstrument
 Mickey Buckins - perkusjon

Produksjon
 Chris Lord-Alge - Miksing
 Steve Melton - Lydteknikar
 Leann White - Fotografi
 Glenn Sakamoto - Design

Kjelder
Denne artikkelen bygger på «Closer to the Truth (Tony Joe White album)» frå ,  den 25. januar 2015. 
 oppgav desse kjeldene:

Musikkalbum frå 1991
Tony Joe White-album
Infektivitet

Infektivitet eller infeksiøsitet visar til den evna eit patogen har til å valda infeksjon. Det kan skildrast meir spesifikt som den evna patogenet har til å spreie sjukdom i eit horisontalt mønster, mellom vertar som ikkje er i eit foreldre-barn-forhold. Målinga av infektivitet i ei folkemengd blir kalla insidens.

Infektivitet har vist seg å korrelere med virulens. Det vil seie at når patogenet si evne til å smitte fleire vertar aukar, så vil den også kunne valde meir skade.

Infektiviteten til eit patogen skil seg frå smitte, som visar til patogenet si evne til å valde sjukdom frå foreldre til barn.

Sjå òg 
 virulens
 smitte

Kjelder 
Denne artikkelen bygger på «Infectivity» frå ,  den 25. januar 2015.  
 

Epidemiologi
Chlamydia trachomatis

Chlamydia trachomatis er ein bakterieart i gruppa chlamydiae, som er obligate intracellulære parasittar. Ulike se av bakterien kan forårsaka genital klamydia-infeksjon, lymfogranuloma inguinale eller trakom, ein augeinfeksjon som kan føra til blinde. C. trachomatis er ein særs liten bakterie, med ein diameter på ca. 500 nm. Dette gjer at han ikkje er stort større enn eit virus.

C. trachomatis er ein gram-negativ bakterie.

Kjelder

Denne artikkelen bygger på «Chlamydia trachomatis» frå , og «Chlamydia trachomatis» frå  den 25. januar 2015.  

Langeland, Tor. «Chlamydia» (21. august 2014), Store medisinske leksikon.

Bakgrunnsstoff
 Chlamydia trachomatis – GP Notebook
 Chlamydiae.com

Chlamydiae
Gram-negative bakteriar
Informasjonsavhengnad

Informasjonsavhengnad er ein tilstand der ein person har utvikla ei sterk tilknyting til dei kjenslene som oppstår når han eller ho vitjar informasjon. Tilstanden har likskapar med ADD, særleg med omsyn til symptom.

Sjå òg 
 informasjonssøking
 datavhengnad
 informasjonsoverflod
 prokrastinering

Kjelder 
Denne artikkelen bygger på «Information addiction» frå ,  den 25. januar 2015.  
 

Nettkultur
Åtferdsavhengnad
Los


LOS, Los eller LoS kan visa til:

Vitskap, teknologi, medisin og biologi 
 Servicenivå, ei måling som blir brukt av trafikkingeniørar
 Statistisk signifikans, ein metode som blir brukt for å vurdere nullhypotesar
 Nøyaktigheitstap, uønskte verknader ved bruk av flyttalsaritmetikk
 Lipooligosakkarid, ein kortare variant av lipopolysakkarid
 Nedre øsofageal sfinkter
 Signaltap, sjå fading

Spel og sport 
 Scrimmagelinje, ei imaginær linje på fotballbanen
 Lucas Oil Stadium, heimebanen til fotballaget Indianapolis Colts

Kunst, kultur og underhaldning 
 Los, ein karakter i dei lyriske verka til William Blake
 Los, eller Crimson King, ein karakter i romanane til Stephen King
 Los, ei britisk rockegruppe frå 2008 til 2011
 Los, artistnamnet til den amerikanske rapparen Carlos Coleman
 «Los», ein song på albumet Reise, Reise av Rammstein

Stader 
 Los i Hälsingland
 Łoś, Polen
 Los, eit lite krater på mars

Forretning 
 LOS AS, ein norsk straumleverandør og dotterselskap av Agder Energi
 Opphaldslengd, ein styringsparameter ved hospitalisering

Andre 
 Havrettstraktaten
 Jerzy Łoś (1920—1998), polsk matematikar og logikar
 PZL.37 Łoś, eit polsk bombefly
 LOS, IATA-kode for Murtala Muhammed International Airport i Lagos, Nigeria
 los, ISO 639-kode for Loniaspråket i Papua Ny-Guinea
Aléxis Tsípras

Aléxis Tsípras  () er ein gresk politikar og statsminister i Hellas frå 2015 til 2019. Han er leiar for det politiske partiet SYRIZA.

Tsípras er fødd i Aten, vart utdanna i 2000 som sivilingeniør på det nasjonale polytekniske universitetet i denne byen, Εθνικό Μετσόβιο Πολυτεχνείο. Han held deretter fram med studiar i arealplanlegging ved dette universitetet samstundes som han arbeida som bygningsingeniør.

Frå slutten av 1980-åra hadde Tsípras vorte oppteke av politikk og engasjerte seg i den greske ungkommunistrørsla. På byrjinga av 1990-talet var han politisk aktiv i elevmotstanden mot den kontroversielle lovgjevinga som dåverande minister for utdanning og religiøse spørsmål, Vasilis Kontogiannopoulos, stod bak. Som universtetsstudent var han likeeins aktiv på venstresida i studentpolitikken og mellom anna tillitsvalt til sentralkomiteen i den nasjonale greske studentunionen.

I 1999 vart Tsípras vald som sekretær i ungdomsorgansisasjonen til det politiske partiet Synaspismos, «Venstrekoalisjonen for folkerørsler og økologi», eit gamalt politisk parti som tok part i den radikale venstrealliasen SYRIZA som det største partiet i alliansen. På den fjerde kongressen til Synaspismos i desember 2004 vart han vald inn i den sentrale politiske komiteen i partiet, og fekk med utdanning og ungdomspolitikk å gjere. I lokalvalet i 2006 stilte han som ordførarkandidat i Aten på lista Open by (Ανοιχτή Πόλη), støtta av Synaspismos  og heile SYRIZA-alliasen. Dette var Tsípras eigenlege debut på den ordinære politiske arenaen. Under partiet Synaspismos femte kongress i 2008 vart han vald til president for dette partiet. I ein alder av 33 år vart han med dette den yngste som nokon gong hadde vorte vald som den fremste i eit parlamentarisk politisk parti i Hellas.

Etter at parlamentsvalet 25. januar 2015 gav partiet SYRIZA 36,34 prosent av røystene og 149 mandat i parlamentet, altså nesten halvparten av dei 300 plassane, vart Tsípras statsminister i Hellas frå 26. januar 2015.

Sjå òg
SYRIZA

Bakgrunnsstoff
Om ALEXIS TSIPRAS på internettsida til Synaspismos.

Greske politikarar
Greske statsministrar
Folk frå Aten
SN sin spesialkomite for avkolonisering

SN sin spesialkomité for avkolonisering er ein komité oppretta av generalforsamlinga til SN i 1961 for å  følgje opp implementeringa av erklæringa om sjølvstende for koloniland og -folk. Spesialkomitéen rapporterer til generalforsamlingas fjerde komité for spesielle politiske sakar og avkolonisering.

Medlem 
Eit varierande tal land har vore medlemmar av komitéen. Opphavleg var det 17 medlemmar, men i 1962 auka talet til 24 og har variert sidan. Desse landa er medlemmar av komitéen (september 2013):

Antigua og Barbuda
Aust-Timor
Bolivia
Chile
Cuba
Dominica 
Ecuador 
Elfenbeinskysten
Etiopia 
Fiji 
Grenada 
India
Indonesia 
Iran 
Irak
Kina 
Kongo
Mali
Nicaragua
Papua Ny-Guinea
Russland 
Saint Kitts og Nevis 
Saint Lucia 
Saint Vincent og Grenadinane 
Sierra Leone 
Syria 
Tunisia
Tanzania 
Venezuela

Ikkje-sjølvstyrte område

Referanser 
Denne sida byggjer på FNs spesialkomité for avkolonisering på Wikipedia på bokmål og Special Committee on Decolonization på Wikipedia på engelsk

Bakgrunnsstoff 
FNs spesialkomité for avkolonisering

SN
Eksostose

Eksostose er utvekst av nytt godarta knokkelvev på overflata av ein knokkel. Eksostosar kan medføra mild til alvorleg kronisk smerte, avhengig av form, storleik og område. Dei oppstår oftast i lange røyrknoklar, slik som ribbeina, der dei former små utvekstar. Større utvekstar kan stundom oppstå i ankelen, kneet, skuldra, olbogen og hofta. Eksostosar i hovudskallen er svært uvanleg.

Eksostosar oppstår vanlegvis i ledda og kan vokse oppover. Til dømes kan ein knokkel i ankelen vokse oppover til leggen.

Eksostosar i fossil 

Eksostosar i fossil blir undersøkt av paleopatologar, som er ekspertar på forhistoriske sjukdommar og skadar. Eksostosar har blitt funne i artar som Acrocanthosaurus atokensis, Albertosaurus sarcophagus, Allosaurus fragilis, Gorgosaurus libratus, og Poekilopleuron bucklandii.

Hereditære multiple eksostosar 
Hereditære multiple eksostosar rammar om lag 1 av 50 000. Folk med sjukdommen utvikler fleire godarta knokkelsvulstar. Talet på svulstane varierer mellom ulike pasientar, og dei kan forme seg på ulike stader. Dei fleste blir ikkje påverka av dette ved fødselen.

Relaterte sjukdommar 
 surferøyre (eksostose i øyrekanalen)
 hereditære multiple eksostosar
 subungual eksostose
 bukkal eksostose
 torus mandibularis
 torus palatinus

Sjå òg 
 osteom
 ganglion
 osteofytt

Kjelder 
Denne artikkelen bygger på «Exostosis» frå ,  den 26. januar 2015.  
 

Skjelettsystemet
Pernille Støverstein

Pernille Støverstein () var ein norsk folkesongar frå Hornindal i Sogn og Fjordane.

Bakgrunn 
Pernille Støverstein vart fødd som Pernille Seljeset på Seljeset i Hornindal. Foreldra var Kristen Kristensen Seljeset (f. 1886) og Steffine Seljeset (f. Gausemel, 1886). Pernille Støverstein budde på Støverstein i Hornindal kommune i Nordfjord.

Saman med ektemannen Ragnvald Støverstein hadde Pernille døtrene Berit, Sigrunn, Kirsti og Olave. Dei fekk i tillegg tre gutar: Anders, Rolf og Kåre.

Folkesongar 
Ei viktig kjelde for Pernille Støverstein var mora Steffine Seljeset. Støverstein hadde og songtradisjon frå farfaren Kristen Mikalsen Seljeset. I ungdommen spelte ho gitar.

I barne- og ungdomsåra gjekk Unni Løvlid i lære hjå fleire kjelder i Hornindal, mellom anna hjå Pernille Støverstein. På plata So ro liten tull, som Løvlid sleppte i 1999, er fleire av slåttane etter Pernille Støverstein. Mor til Unni, Oline Løvlid, er ein av mange som har gjort lydopptak av Pernille Søverstein for Fylkesarkivet i Sogn og Fjordane. 

I 2006 kom plata Fortal, som Oline Løvlid tok initiativ til. Her finn ein tradisjonell song frå Hornindal, sunge av 67 kvedarar frå kommunen. Pernille Støverstein var ein av kvedarane på plata. Ho var 93 år gamal då plata vart sleppt, og døydde to år seinare, i 2008.

Diskografi  
 Fortal (Grappa/Heilo 2006)

Kjelder

Bakgrunnsstoff 
 Lydopptak av Pernille Støverstein kan du høyre her. Opptaka er gjort av Fylkesarkivet i Sogn og Fjordane, musikkavdelinga.
 http://issuu.com/fylkesarkivet Kjelda nr 2 / 2013 (intervju med Unni Løvlid)
 
Folk frå Hornindal
Norske folkemusikarar
Kvinner frå Sogn og Fjordane
Baga i Nigeria

Baga er ein by i Borno-staten i Nordaust-Nigeria. Baga ligg ved Tsjadsjøen, og hadde ved inngangen av 2015 ca. 10 000 innbyggjarar. Staden ligg nordaust for den historiske byen Kukawa og rundt  196 km frå Maiduguri, delstatshovudstaden i Borno.

Baga var tidlegare ein fiskarlandsby som låg like ved Tsjadsjøen. I 1960- og 1970-åra låg han like ved sjøen, men ettersom Tsjadsjøen har krympa har fiskarane måtta flytta. I 2000 blei Doron Baga-fiskemarknaden halden rundt 6 km frå byen. Innbyggjarar som ikkje har flytta har i staden gått over til å driva med landbruk.

Terroriståtak
I april 2013 blei over 185 menneske drepne og  over 2000 heimar øydelagde i Baga gjennom kampar mellom den nigerianske hæren og islamistgruppa Boko Haram.

I januar 2015 blei staden nok eingong angripen av Boko Haram. Militærbasen ved landsbyen blei teken, husa i landsbyen blei brende og innbyggjarane blei drepne. Flyktningar rapporterte om  2000 døde. Innbyggjarane i Baga flykta til trygge stader i Borno og til nabolandet  Tsjad.

Satellittbilde frå 2. og 7. januar blei gjevne ut av Amnesty International og viste at rundt 620 bygningar var blitt skadde eller øydelagde av brann. I Doron Baga (eller Doro Gowon), rundt 2,5 km unna, var fiskebåtane forsvunne og «meir enn 3 100 strukturar var skadde eller øydelagde av brann.»

Kjelder

Denne artikkelen bygger på «Baga, Nigeria» frå ,  den 26. januar 2015.  
 

Byar i Borno
Endeorganskade

Endeorganskade eller målorganskade visar til skade i dei store organa som blir forsynt av kretsløpet, nemleg hjarta, nyrene, hjernen og augene. Skaden kan skuldast ukontrollert hypertensjon, hypotensjon eller hypovolemi.

Teikn og kliniske funn

Teikn på hypertensiv skade 

Ved hypertensjon i startfase plar ein å undersøke:
 Hjarta — elektrokardiogram eller røntgenbilete kan vise fortjukkingar i hjartemuskelen, som tydar på venstre ventrikkelhypertrofi. Ekkokardiografi kan påvise nedsett hjartefunksjon (venstre ventrikkelsvikt).
 Nyrer — nærværet av proteinlekkasje i urinen (albuminuri eller proteinuri) eller nedsett nyrefunksjon.
 Auger — fundoskopisk undersøking kan avdekke hypertensiv retinopati.

Teikn på sirkulatorisk sjokk (dårleg blodgjennomstrauming til organa) 
 Nyrer — lite urin (mindre enn 0,5mL/kg) og låg GFR (glomerulusfiltrasjon).
 Hud — bleik eller marmorert utsjånad, kapillærfylling >2sek og kalde ekstremitetar.
 Hjernen — dårleg orientering med omsyn til tid, personar og stader; GCS viss personen er medvitslaus.

Kjelder 
Denne artikkelen bygger på «End organ damage» frå ,  den 26. januar 2015.  
 

Medisinsk terminologi
The Path of a Decent Groove

The Path of a Decent Groove er det 11. studioalbumet til den amerikanske musikaren Tony Joe White, gjeve ut i 1993. Albumet kom berre ut i Frankrike, der Tony Joe White kort tid før hadde vore på turné i lag med Eric Clapton og Joe Cocker.

Albumet vart spelt inn i heimestudioet til White, og han spelte dei fleste instrumenta sjølv.

Innhald

Medverkande 

 Tony Joe White - gitarar, vokal, munnspel, bass, trommer, trommemaskin, klaverinstrument
 Giles Reaves - trommer
 Jay Davis - bass
 Jim 'Blind Budda' Spake - saksofon

Kjelder
 Albumet på Discogs
 Martin Doppelbauer om albumet

	

Musikkalbum frå 1993
Tony Joe White-album
The Elder Scrolls IV: Knights of the Nine

The Elder Scrolls IV: Knights of the Nine er ein utvidingspakke til The Elder Scrolls IV: Oblivion, gjeven ut i november 2006 til Xbox 360 og PC. På PS3 er pakken allereie lagt inn i det opphavlege spelet. I Knights of the Nine får du fleire våpen, rustningar og andre gjenstandar, slik som The Armor of the Divine Crusader og Mehrunes Razor. Historia handlar om at byen Anvil får ein uventa gjest kalla «Profeten». Han gir deg oppdraget om å redde verda frå den vonde Umaril. Umaril ble bekjempa av Pelinal Whitestrake, men sjela hans overlevde, og no han har vent tilbake. Denne utvidelsenspakken er ikkje like omfattande og stor som The Elder Scrolls IV: Shivering Isles, men fekk god kritikk.

Tilbakemelding
Metacritic gav PC-versjona av spelet 81 ut av 100 poeng og Xbox 360-versjona 86 ut av 100 poeng.

Kjelder
Denne artikkelen bygger på «The Elder Scrolls IV: Knights of the Nine» frå ,  den 26. januar 2015.  
 

The Elder Scrolls
Fantasy-videospel
Xbox 360-spel
PlayStation 3-spel
Lake Placid Blues

Lake Placid Blues er det 12. studioalbumet til den amerikanske musikaren Tony Joe White, gjeve ut i 1995. Albumet vart berre gjeve ut i Europa.

Innhald

Medverkande 

Musikarar
 Tony Joe White - vokal, gitar
 Donald «Duck» Dunn - bass (spor 2 og 14)
 Leland Sklar - bass (spor 1, 3-13)
 Curt Bisquera - trommer (spor 1, 3-13)
 Kenny Aronoff - trommer (spor 1, 3-13)
 Steve Potts - trommer (spor 2, 14)
 Benmont Tench - klaverinstrument (spor 1, 3-13)
 Ernest Williamson - klaverinstrument (spor 2, 14)
 Luis Conte - perkusjon (spor 1, 3-13)
 Jim «Blind Bubba» Spake - saksofon (1, 3-13)
 Marleena Jeeter - korvokal (spor 1, 3-13)
 Natalie Jackson - korvokal (spor 1, 3-13)

 Andre
 Produsentar: Chris Lord-Alge, Roger Davies og Tony Joe White
 Lydteknikar: Chris Lord-Alge
 Mastering: Doug Sax

Kjelder
 Albumet på Discogs
 Martin Doppelbauer om albumet

	

Musikkalbum frå 1995
Tony Joe White-album
Erebos

Erebos (gresk skrift Ἔρεβος) er eit omgrep frå gresk litteratur i oldtida som kan visa til mørkret i underverda, sjølve underverda eller som eit personleggjort vesen som stod for dette. Erebos er mellom anna omtalt i homeriske dikt og av Hesiod.

Som stad bli Erebos skildra som å liggjande i det ytste vest, ved Okeanos, eller djupt inne i jorda. Det kan vera det første området av underverda dei døde kjem til, og blir ofte brukt med same tyding som  Tartaros.

Hesiod omtalar Erebos som eit mytisk vesen som var eit av dei fem første vesena i verda. Han var son av Khaos og bror av Nyx (natt). Med systera fekk han barna Aither (eter), Hemera (dag) og Kharon (ferjemannen i Hades). Andre barn dei skal ha fått i ulike framstillingar er Hypnos (søvn), Geras (guden for alderdom), Thanatos (død), nymfene Hesperidane, skjebnegudinnene Moirai og  Styx (elva i Hades).

Erebos har mellom anna gjeve namn til Mount Erebus i Antarktis via skipet HMS «Erebus».

Kjelder

«Erebos» (14. februar 2009), Store norske leksikon. Fri artikkel henta 26. januar 2015.

Greske gudar
Stader i gresk mytologi